Marseille

Marseille (ejtsd: marszej) Franciaország második legnagyobb városa és legnagyobb kikötője, Európa ötödik legnagyobb kikötője, Provence-Alpes-Côte d’Azur régió és Bouches-du-Rhône megye székhelye (prefektúra). A Marseille-i főegyházmegye érseki székvárosa. Földrajz Marseille a dél-franciaországi Provence-ban, a Földközi-tenger partján fekszik. Lakóinak száma 850 726. Éghajlat Marseille éghajlata mediterrán, esős, enyhe téllel és száraz, meleg nyárral. Története A várost az Égei-tengeri Phókaiából, a mai İzmir tartományból érkezett görög hajósok alapították Kr. e. 600-ban Μασσαλία (Masszalía) néven. Erről az időszakról csak legendák maradtak fenn. Később az etruszkok, a karthágóiak és a kelták fenyegetése miatt a rómaiakkal szövetkeztek. Ez fellendítette a kereskedelmet, mivel Masszalia közvetítő szerepet játszott a római és a gall piac között. Függetlenségét Julius Caesar alatt vesztette el, miután egy polgárháborúban rossz oldalra állt. Marseille kikötőjéből indult 1347-ben a fekete halál európai pusztítása. A 19. században az ipari fejlődés és a francia gyarmatosítás fellendítette a tengeri kereskedelmet, ami hozzájárult a kikötőváros fejlődéséhez. Itt rendezték meg 1906-ban és 1922-ben az első nagy sikerű francia gyarmati kiállításokat. 1962-ben több százezer elkeseredett Algériából hazatelepülő érkezett a városba, rányomva bélyegét a közhangulatra. Népesség A település népessége az elmúlt években az alábbi módon változott: Közlekedés Vasút A város főpályaudvara fontos vasúti csomópont, öt vasútvonal is összefut itt: a Párizs–Marseille-vasútvonal, a Marseille–Ventimiglia-vasútvonal, a Lyon-Perrache-Grenoble-Marseille-vasútvonal, a Marseille-Saint-Charles-Marseille-Joliette-vasútvonal és a L'Estaque–Marseille-Joliette-vasútvonal. Városi tömegközlekedés A városban metró és villamos is közlekedik. Vízi közlekedés A régi kikötő (Vieux-Port de Marseille) az egyik főutca, a La Canebière végén van. Az ókortól kezdve a város természetes kikötője volt, és környéke ma is Marseille népszerű helye. A város Fos nevű kikötője az ország fő kereskedelmi kikötője. Két fő része van: Marseille északi részén, a La Joliette-től az l'Estaque-ig, valamint Fos-sur-Mer-ben. Oktatás EPITECH IPSA, école d'ingénieurs de l'air et de l'espace Kedge Business School Kultúra Nevezetességei Régi kikötő Notre Dame de la Garde székesegyház: neobizánci stílusú bazilika a város felett If vára: ahol Alexandre Dumas regénye szerint Edmond Dantès, a későbbi Monte Cristo grófja raboskodott Unité d'Habitation: Le Corbusier tervei alapján épült Pierre Puget park Szent Viktor apátság „calanques”-ok: sziklafallal körbevett tengeröblök Tengerparti erőd. Régen aki ellenséges szándékkal jött, biztos lehetett abban, hogy nem jut be a kikötőmedencébe. Marseille-ben forgatott filmek Taxi (1998) Taxi 2. (2000) Monte Cristo grófja (2002) A szállító (2002) Taxi 3. (2003) Taxi 4. (2006) 22 lövés (2010) Taxi 5. (2018) Híres marseille-iek Testvérvárosai Városkép Jegyzetek Források Jean Contrucci: Histoire de Marseille illustrée, Toulouse, Le Pérégrinateur Éditeur, 2007. ISBN 2-910352-49-8 További információk Marseille útikönyv magyarul Marseille – Térkép Kalauz Kapcsolódó szócikkek Aix-Marseille-Provence metropolisz Gare de Marseille-Canet Gare de Noailles